Τμήμα Κοινωνικής Θεολογίας και Θρησκειολογίας Ε.Κ.Π.Α.

Το Τμήμα Κοινωνικής Θεολογίας και Θρησκειολογίας Ε.Κ.Π.Α.  είναι ένα από τα δύο τμήματα της Θεολογικής Σχολή του Εθνικού και Καποδιστριακού Πανεπιστημίου Αθηνών και βρίσκεται στην Πανεπιστημιούπολη Ζωγράφου του ομώνυμου δήμου Αττικής. Σήμερα ο σκοπός λειτουργίας του Τμήματος Κοινωνικής Θεολογίας και Θρησκειολογίας είναι η κατάρτιση των φοιτητών ως θεολογικούς επιστήμονες και ερευνητές. Το τμήμα εκτός από τον προπτυχιακό κύκλο φοίτησης, παρέχει προγράμματα μεταπτυχιακών και διδακτορικών σπουδών, όπως και πλαίσιο μεταδιδακτορικών ερευνών.

Ιστορία 

Το έτος 1974, ιδρύθηκε το Ποιμαντικό Τμήμα της Θεολογικής Σχολής το οποίο ένας χρόνο αργότερα αντικαταστάθηκε με το Τμήμα Ιερατικής Επιμορφώσεως με διετή χρόνο σπουδών. Δύο έτη αργότερα (1977), το εν λόγω τμήμα καταργήθηκε και αντικαταστάθηκε με το Ποιμαντικό Τμήμα το οποίο παρείχε τετραετή χρόνο σπουδών, με σκοπό την ακαδημαϊκή κατάρτιση κληρικών και λαϊκών, ικανών να στελεχώσουν τον τομέα της εκκλησιαστικής διακονίας. Το 1982 στην Θεολογική Σχολή Αθηνών δημιουργήθηκαν δύο τομείς τμημάτων, της Θεολογίας και της Ποιμαντικής. Το 1994 το Τμήμα Ποιμαντικής, μετονομάστηκε σε Τμήμα Κοινωνικής Θεολογίας, χωρίς να αλλάξει το γνωστικό της αντικείμενο Μέχρι πριν το έτος 2018 ονομαζόταν Τμήμα Κοινωνικής Θεολογίας και στην συνέχεια (από το εκπαιδευτικό έτος 2018-2019), μετονομάστηκε σε Τμήμα Κοινωνικής Θεολογίας και Θρησκειολογίας (ΦΕΚ Β' 3664/28.8.2018),. Αυτή η αλλαγή πραγματοποιήθηκε με αφορμή το γεγονός ό,τι στον Ελλαδικό χώρο υπάρχουν κοινωνίες που απαρτίζονται από άτομα με διαφορετικές θρησκευτικές πεποιθήσεις, πολιτιστικό και πολιτισμικό υπόβαθρο.

Τομείς 
Οι τρεις τομείς του Τμήματος Κοινωνικής Θεολογίας και Θρησκειολογίας είναι:

 Τομέας Κανονικού Δικαίου και Βυζαντινής Θεολογίας από τον 9ο αιώνα - Βιβλικών Σπουδών και Πολιτιστικού βίου της Μεσογείου
 Τομέας Χριστιανικής Λατρείας, Αγωγής και Διαποιμάνσεως
 Τομέας Θρησκειολογίας, Φιλοσοφίας και Κοινωνιολογίας

Εργαστήρια 

Στο Τμήμα Κοινωνικής Θεολογίας και Θρησκειολογίας λειτουργούν πέντε (5) εργαστήρια τα οποία χρησιμοποιούνται για ερευνητικούς και εκπαιδευτικούς σκοπούς καλύπτοντας τις ανάγκες της ακαδημαϊκής κοινότητας.

 Εργαστήριο Ψηφιακής Έρευνας Και Σπουδής Χειρόγραφων, με αντικείμενο την θεολογική και θρησκειολογική έρευνα χειρόγραφων πηγών (Κανονισμός λειτουργίας: ΦΕΚ 601/26.02.2019, τευχ. ΄Β)
 Εργαστήριο Κανονικού Δικαίου, με αντικείμενο το Κανονικό Δίκαιο τον κανονισμό λειτουργίας του. (Κανονισμός λειτουργίας: ΦΕΚ 1567/09.05.2019, τευχ. ΄Β) Ιστοσελίδα:https://cll.soctheol.uoa.gr/
 Εργαστήριο Παιδαγωγικής Έρευνας Και Εφαρμογών, Εκπαιδευτικής Τεχνολογίας Και Παραγωγής Εκπαιδευτικού Υλικού Της Θρησκευτικής Αγωγής, που αφορά στην εξυπηρέτηση των εκπαιδευτικών και ερευνητικών αναγκών της ακαδημαϊκής κοινότητας στον τομέα της Θρησκευτικής Αγωγής. (Κανονισμός Λειτουργίας: ΦΕΚ 4624/21.10.2020, τεύχ. Β΄). Στο προπτυχιακό πρόγραμμα σπουδών του τμήματος  προσφέρεται υποχρεωτικό, κατ΄επιλογήν, και σχετικό, με το εν λόγω εργαστήριο,  μάθημα , με τίτλο "Διδακτική  της Θρησκευτικής Αγωγής και Εκπαιδευτικές Τεχνολογίες" και θεματικές τα εκπαιδευτικά ιστολόγια, τα κοινωνικά δίκτυα, τη δημιουργία λημμάτων  στο wikipedia, την τεχνολογικά υποστηριζόμενη μάθηση για παιδιά με μαθησιακές δυσκολίες , τις  παρουσιάσεις κ.α.
 Εργαστήριο Ηθικής και Βιοηθικής Θρησκειών,  που αφορά που αφορά σ την εξυπηρέτηση των εκπαιδευτικών  και ερευνητικών αναγκών της ακαδημαϊκής κοινότητας στον τομέα της Ηθικής και Βιοηθικής Θρησκειών. (Κανονισμός Λειτουργίας: ΦΕΚ 1511/22-4-2020, τεύχ. Β΄)
 Εργαστήριο Θρησκειολογίας, που αφορά σ την εξυπηρέτηση των εκπαιδευτικών  και ερευνητικών αναγκών της ακαδημαϊκής κοινότητας στον τομέα της Θρησκειολογίας. (Κανονισμός Λειτουργίας: ΦΕΚ 247/03.02.2020, τευχ. ΄Β)

Πρακτική Άσκηση 
Στο προπτυχιακό επίπεδο της φοίτησης στο Τμήμα Κοινωνικής Θεολογίας και Θρησκειολογίας, εντάσσεται προαιρετικά πρακτική άσκηση, διάρκειας δύο μηνών πλήρους απασχόλησης. Η επιλογή των φοιτητών γίνεται από τριμελή επιτροπή, η απόφαση της οποίας δημοσιεύεται στην ιστοσελίδα του τμήματος.

Επαγγελματική αξιοποίηση του πτυχίου 
Οι φοιτητές του τμήματος έχουν την ευκαιρία μέσω της Πρακτικής άσκησης να απασχοληθούν σε σχολικές μονάδες και διάφορους φορείς αλληλεγγύης π.χ. Η Κιβωτός του Κόσμου .

Με το πρόγραμμα ERASMUS οι απόφοιτοι έχουν την δυνατότητα να συνεχίσουν τις σπουδές τους αλλά και να εργαστούν σε πολιτικά, οικονομικά και πολιτισμικά κέντρα στην Ευρωπαϊκή ένωση. Τα πανεπιστήμια με τα οποία το Τμήμα Κοινωνικής Θεολογίας και Θρησκειολογίας έχει υπογράψει συμφωνία συνεργασίας είναι στο Λουβέν, Μόναχο, Βόννη, Τυβίγγη, Ινσμπουργκ, Στρασβούργο, Σιμπίου

Με την απόκτηση διδακτικής επάρκειας οι απόφοιτοι μπορούν να διδάξουν στη δευτεροβάθμια εκπαίδευση, ως θεολόγοι, κλάδου ΠΕ01.

Με την χρήση τηλεδιασκέψεων το τμήμα παρέχει την δυνατότητα ανταλλαγής πληροφοριών με άλλα ιδρύματα της Ελλάδας και του εξωτερικού

Επίσης με το πέρας των προπτυχιακών σπουδών οι απόφοιτοι μπορούν να συνεχίσουν στα μεταπτυχιακά προγράμματα όπως Βιοηθική, Μέσα Μαζικής Ενημέρωσης, Ψυχική Υγεία, Ορθόδοξη Παράδοση , Σχολική Θρησκευτική Αγωγή κτλ 

Οι απόφοιτοι και των δύο τμημάτων της Θεολογικής Σχολής μπορούν: 

 συνδυαστικά με ένα μεταπτυχιακό δίπλωμα ειδίκευσης στην Ειδική Αγωγή να εργαστούν ως ειδικό εκπαιδευτικό προσωπικό στην Ειδική Αγωγή ή ως σύμβουλοι στα Σ.Δ.Ε.
 να εργαστούν στον κλάδο Π.Ε. Διοικητικού στο Δημόσιο και τους ΟΤΑ, ειδικά στον τομέα διαχείρισης προσωπικού,  όπως και να παρέχουν ειδική συμβουλευτική υπηρεσία σε θέματα νεολαίας, ηθικής και δεοντολογίας. 
 να διδάξουν το μάθημα του Σχολικού Επαγγελματικού Προσανατολισμού στη Δευτεροβάθμια Εκπαίδευση.
 να εργαστούν στον τομέα του θρησκευτικού τουρισμού., όπως και να στελεχώσουν συμβουλευτικές και υποστηρικτικές υπηρεσίες.
 να στελεχώσουν προσωπικό που απασχολείται στον τομέα Προαγωγή της Ψυχικής Υγείας. αλλά και να εργαστούν ως σύμβουλοι επικοινωνίας και δημοσίων σχέσεων στο Δημόσιο και Ιδιωτικό τομέα.
 να απασχοληθούν στον τομέα της εκκλησιαστικής θρησκευτικής και πολιτισμικής δημοσιογραφίας, να στελεχώσουν  οικονομικές υπηρεσίες εκκλησιαστικών υπηρεσιών
 να εργαστούν ως προσωπικό ιστορικών μνημείων και μουσείων θρησκευτικού ενδιαφέροντος κ.α. 

Τέλος, οι πτυχιούχοι κληρικοί των Θεολογικών σπουδών κατατάσσονται στην Α ' μισθολογική βαθμίδα και τηρούν ένα από τα τυπικά προσόντα για την εκλογή τους στο βαθμό του Επισκόπου.

Ψηφιακό υλικό 
Στο τμήμα παρέχονται σε ψηφιακή μορφή εκπαιδευτικό υλικό το οποίο αφορά κυρίως στο πρόγραμμα σπουδών εκάστου ακαδημαϊκού έτους. εκδόσεις πρακτικών συνεδρίων και ημερίδων, όπως επίσης και πολυμεσικές παραγωγές.

Τμήμα Κοινωνικής Θεολογίας και Θρησκειολογίας με την χρήση της εφαρμογής Viber 
Στην εφαρμογή επικοινωνίας Viber, έχουν δημιουργηθεί κοινότητες ενημέρωσης των φοιτητών σε θέματα που αφορούν στην τηλεδιδασκαλία και την εξ αποστάσεως έρευνα . Οι κατηγορίες είναι:

 e-Studies_Soctheol_NKUA (Πρόγραμμα Προπτυχιακών Σπουδών)
 Postgraduates_Soctheol_NKUA (Προγράμματα Μεταπτυχιακών Σπουδών)
 PhD_Soctheol_NKUA (Πρόγραμμα Διδακτορικών Σπουδών)
 Theology and Society (παλαιό Π.Μ.Σ. "Θεολογία και Κοινωνία")

Παραπομπές

Δείτε επίσης 
Θεολογική Σχολή Αθηνών

Θεολογική Σχολή ΑΠΘ

Ανώτατη Εκκλησιαστική Ακαδημία Θεσσαλονίκης

Εξωτερικοί σύνδεσμοι 

  Τμήμα Κοινωνικής Θεολογίας και Θρησκειολογίας

Εθνικό και Καποδιστριακό Πανεπιστήμιο Αθηνών